b'\n_START_ARTICLE_\nTeekulttuuri\n_START_SECTION_\nJapani\n_START_PARAGRAPH_\nJapanissa tee on saavuttanut kulttuurisesti t\xc3\xa4rke\xc3\xa4n aseman erityisesti teeseremonian muodossa. Tee tuli Japaniin Kiinasta noin vuonna 700. 1100-luvulla matcha eli vihre\xc3\xa4 teejauhe alkoi olla suosittua. Vihre\xc3\xa4 tee on suosituin teelaji Japanissa.\n_START_SECTION_\nKiina\n_START_PARAGRAPH_\nKiinassa on juotu teet\xc3\xa4 tuhansia vuosia. Teet\xc3\xa4 alettiin juoda tang-dynastian aikana. Kerrotaan, ett\xc3\xa4 tee havaittiin hyv\xc3\xa4ksi juomaksi muutaman teenlehden pudottua sattumalta veteen. Teest\xc3\xa4 tuli jo tuolloin arvostettu juoma, jota vain keisarit ja heid\xc3\xa4n perheens\xc3\xa4 joivat. Kiinassa on syntynyt kiinalainen teeseremonia, jonka on hyvin arvostettu. Vihre\xc3\xa4 tee on Kiinan yleisempi\xc3\xa4 teelaleja. Pohjois-Kiinassa taas suosittua on jasmiinitee.\n_START_SECTION_\nTaiwan\n_START_PARAGRAPH_\nKuplatee (kiin. \xe7\x8f\x8d\xe7\x8f\xa0\xe5\xa5\xb6\xe8\x8c\xb6) on suosittua Taiwanissa, mutta se on levinnyt my\xc3\xb6s muualle Aasiaan, Yhdysvaltoihin ja Eurooppaan. Se syntyi 1980-luvulla.\n_START_SECTION_\nIndonesia\n_START_PARAGRAPH_\nIndonesiassa juodaan paljon vihre\xc3\xa4\xc3\xa4 teet\xc3\xa4. Teen k\xc3\xa4ytt\xc3\xb6 sai alkunsa Indonesiassa 1700-luvulla, kun hollantilaiset uudisasukkaat alkoivat istuttaa teepensaita.\n_START_SECTION_\nThaimaa\n_START_PARAGRAPH_\nThaimaalainen tee, thaitee, on suosittu juoma Thaimaassa. Muita suosittuja teelajeja ovat muun muassa punainen tee ja kuplatee.\n_START_SECTION_\nVen\xc3\xa4j\xc3\xa4\n_START_PARAGRAPH_\nTee (ven. \xd1\x87\xd0\xb0\xd0\xb9) on suosittua Ven\xc3\xa4j\xc3\xa4ll\xc3\xa4. Tee valmistetaan usein samovaarilla ja juodaan laseista kuppien sijasta.\n_START_SECTION_\nIran\n_START_PARAGRAPH_\nIranilaiset juovat mustaa teet\xc3\xa4, ja sen nauttimiseen on rakennettu teehuoneita. N\xc3\xa4m\xc3\xa4 huoneet ovat t\xc3\xa4rkeit\xc3\xa4 sosiaalisissa tilanteissa. Iranilaiset laittavat sokeripalan suuhunsa ennen teen juomista.\n_START_SECTION_\nBritannia\n_START_PARAGRAPH_\nTee saapui Kiinasta Englantiin ja alkoi yleisty\xc3\xa4 1700-luvulla, ja siit\xc3\xa4 tuli suosittua. Kello viiden tee on muodostanut oman instituutionsa, joskin perheiden ja yst\xc3\xa4vien yhteiset teehetket ovat Britanniassa k\xc3\xa4yneet melko harvinaisiksi. Yleisempi\xc3\xa4 teelajeja ovat Earl Grey ja English Breakfast -tee, jota nautitaan maidon ja sokerin kera. Ks. my\xc3\xb6s Cream tea.\n_START_SECTION_\nSaksa\n_START_PARAGRAPH_\nIt\xc3\xa4-Friisiassa Saksan luoteisranikkolla on oma teeperinne ("Ostfriesentee").\n_START_SECTION_\nSuomi\n_START_PARAGRAPH_\nSuomeen tee on tullut id\xc3\xa4st\xc3\xa4 p\xc3\xa4in, Ven\xc3\xa4j\xc3\xa4lt\xc3\xa4. T\xc3\xa4m\xc3\xa4n voi n\xc3\xa4hd\xc3\xa4 mm. vanhemmista teeastiastoista, joissa on usein kaksi teekannua: isompi kuumalle vedelle ja pienempi vahvalle, laimennettavalle teelle. My\xc3\xb6s teelaseja on k\xc3\xa4ytetty jonkin verran kuppien sijasta. Suomessa teen nauttiminen ei ole l\xc3\xa4hesk\xc3\xa4\xc3\xa4n niin yleist\xc3\xa4 kuin kahvin. Musta tee on ollut suosituinta; teelaadut ja tuotemerkit ovat olleet pitk\xc3\xa4lti kansainv\xc3\xa4lisesti tunnettuja merkkej\xc3\xa4 kuten Lipton ja Twinings. Sergejeff on Suomen vanhin teetalo (1873)'